open-index/open-wikipedia-markdown huggingface dataset:
Markus Westerlund

**Markus Westerlund** (s. 1955) on suomalainen kuoronjohtaja. Hän on johtanut useita tunnettuja kuoroja jotka ovat voittaneet kuorokilpailuja, sovittanut yli 150 laulua mieskuorolle ja tallentanut yhdeksän levyä. Kun Muntra Musikanter ajautui sisäisiin ristiriioihin, hän perusti vuonna 2010 Manifestumin, jota hän johti vuoteen 2014 asti.

Manifestum-kuoron ensilevy *Prelude* sai Hufvudstadsbladetissa Wilhelm Kvistiltä tylyn arvion, että se on kuin eläkeläiskuoron levy: "Aivan liian usein Manifestum kuulostaa kuin eläkeläiskuorolta, jonka ohjelmisto on liian vaikea." Kiitosta saavat solistit ja Westerlundin omat sovitukset. Mats Liljeroos kylläkin kiittää samassa lehdessä vähän aiemmin, että Westerlund on tehnyt työtä saadakseen "ei ihan nuoret äänet" soimaan tavalla, joka on verrattavissa Ylioppilaskunnan laulajiin ja Polyteknikkojen kuoroon.

## Tunnustuksia
* Vuonna 1978 hän johti Akademiska Sångföreningeniä, joka voitti ensimmäisen palkinnon sarjassaan BBC:n Euroopan maat kattavassa kilpailussa Let the People Sing1.
* Vuonna 1980 hän johti Akademenia, joka voitti kultaa Italian Goriziassa C A Seghizzi -kilpailussa.
* Vuonna 2000 hän johti Sällskapet MM:ää, joka sai pronssia kansainvälisessä kuorokilpailussa Maltalla.
* Vuonna 2004 hän vei MM:ään Pietariin, jossa esittivät Stravinskyn Oidipux Rexin Pietarin filharmonian kanssa yhdessä Islannin Fostbraedurin kanssa.  
* Vuonna 2005 hän johti MM:ää, joka palkittiin hopealla Veronan kansainvälisessä kuorokilpailussa.

## Julkaisuja
* *Etude*, 1980,  Akademiska sångföreningen 
* *Magnificat*, 1983, Akademiska sångföreningen
* *Sommar med MM*,  1997, Muntra Musikanter  & Manskören MM
* *Jul med MM*, 1998, Muntra Musikanter
* *Prelude*, 2012,  Manifestum
* *Joy to the world*, 2013, Manifestum

## Lähteet
Valkoisen kaksoisristin ritarikunta

**Valkoisen kaksoisristin ritarikunta** () on slovakialainen ritarikunta. Se perustettiin 1. maaliskuuta 1994. Kunnianosoitusta myönnetään tunnustuksena kansalaisten ja valtion välien kehittämisestä, kansalaisten voimaannuttamista, Slovakian ulkopoliittisten tavoitteiden saavuttamisesta tai muista poikkeuksellisista ansioista Slovakian hyväksi. 

Slovakian presidentti myöntää kunnianosoitusta joko parlamentin tai hallituksen suosituksella, mutta voi käyttää myös omaa harkintaansa.

Kunniamerkkiä jaetaan kolmessa luokassa:

*  I luokka
*  II luokka
*  III luokka

## Lähteet
Jousiammunta kesäolympialaisissa 2024

**[[Jousiammunta|Jousiammunnassa]]** kilpailtiin **[[Kesäolympialaiset 2024|Pariisin 2024 kesäolympialaisissa]]** 18:tta kertaa 25. heinäkuuta – 4. elokuuta 2024 Les Invalidesissa. Jousiammunnassa järjestettiin normaaliin tapaan naisten ja miesten yksilö- ja joukkuekilpailut sekä sekajoukkuekilpailu.

## Aikataulu

## Mitaliyhteenveto

## Lähteet
Nilakan seurakunta

**Nilakan seurakunta** on Keiteleellä ja Pielavedellä Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Iisalmen rovastikuntaan. Seurakunnan kirkkoherra on Arto Penttinen.

Keiteleen ja Pielaveden alue kuuluu Pohjois-Savon leimallisesti herännäishenkiseen herätysliikealueeseen. Liikkeellä on kuitenkin muun Kuopion länsipuolen tavoin vain vähän erityistä kannatusta alueella.

## Lähteet
Slovakian kansalaisuus

**Slovakian kansalaisuus** on laillinen suhde Slovakian tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä Slovakian kansalaisia ovat sellaiset lapset, joiden syntyessä vähintään toisella vanhemmista on Slovakian kansalaisuus. Myös sellaiset lapset, jotka syntyvät Slovakian maaperällä, mutta joiden vanhemmat ovat valtiottomia tai eivät voi siirtää kotimaansa kansalaisuutta lapselleen, voivat saada Slovakian kansalaisuuden syntyessään.

## Kansalaisuuden saaminen hakemuksella
Hakemuksella Slovakian kansalaisuus voidaan myöntää sellaiselle henkilölle, joka täyttää seuraavat ehdot:

* on asunut Slovakiassa yhtäjaksoisesti vähintään kahdeksan vuotta
* puhdas rikosrekisteri
* ei ole tuomittu karkotukseen
* ei ole rikosepäilyn kohteena eikä hänestä ole annettu pidätysmääräystä
* osaa todistetusti slovakin kieltä
* on täyttänyt Slovakiassa asuville ulkomaalaisille asetetut velvoitteet (muun muassa verot)

Vaatimus puhtaasta rikosrekisteristä täyttyy myös niissä tapauksissa, joissa hakijan rikosrekisteri on puhdistettu tai ehdonalainen tuomio suoritettu yli viisi vuotta sitten tai syytteistä on luovuttu, ne on kumottu tai osapuolet ovat päätyneet sovintoneuvotteluihin yli viisi vuotta sitten.

Hakijoilla, jotka ovat naimisissa Slovakian kansalaisen kassa, vaadittu asumisaika maassa on lyhennetty viiteen vuoteen.

## Kaksoiskansalaisuus
Slovakia sallii kaksoiskansalaisuuden rajoitetusti: mikäli henkilö hankkii vapaaehtoisesti toisen maan kansalaisuuden, hän menettää Slovakian kansalaisuuden. Esimerkiksi Slovakian kansalaisten kanssa naimisissa olevat henkilöt eivät menetä toisen maan kansalaisuuttaan, mikäli he hakevat Slovakian kansalaisuutta.

Slovakian kansalaiset ovat automaattisesti myös Euroopan unionin kansalaisia.

## Lähteet
Difosgeeni

**Difosgeeni** (C2Cl4O2) eli **trikloorimetyylikloroformaatti** tai **trikloorimetyyliklooriformiaatti** on klooriformiaattiestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. Sitä käytettiin myös kemiallisena aseena ensimmäisessä maailmansodassa.

## Ominaisuudet, valmistus ja käyttö
Huoneenlämpötilassa difosgeeni on väritöntä nestettä. Yhdiste hydrolysoituu veden vaikutuksesta ja reagoi alkoholien kanssa karbonaateiksi tai klooriformiaateiksi ja amiinien kanssa karbamaateiksi tai isosyanaateiksi. Aine liukenee useisiin orgaanisiin liuottimiin. Kuumennettaessa difosgeeni hajoaa fosgeeniksi. Fosgeenin tavoin difosgeeni ärsyttää erittäin voimakkaasti hengitysteitä, silmiä ja ihoa. Yhdisteelle altistumisen oireita voivat olla muun muassa kurkkukipu, hengitysvaikeudet ja kyynelvuoto. Difosgeenin hengittäminen voi aiheuttaa kuoleman.

Difosgeenia valmistetaan metyyliformiaatin tai dimetyylikarbonaatin ja kloorin fotokemiallisella reaktiolla.
:

Difosgeenia käytetään fosgeenin sijaan useissa reaktioissa, koska se on nesteenä fosgeenia helpompaa käsitellä. Yhdistettä käytetään muun muassa karbonaattien, karbamaattien, klooriformiaattien, happokloridien, isosyanaattien ja heterosyklisten yhdisteiden valmistus. Saksa käytti difosgeenia taistelukaasuna ensimmäisen kerran toukokuussa 1916. Myöhemmin ensimmäisen maailmansodan aikana difosgeenia käytti myös Ranska.

## Lähteet
Belgianranska

**Belgianranska** () on nimitys Belgiassa puhuttavalle ranskan kielen muodolle.

Eroja standardiranskaan on mm. ääntämisen tasolla. Esimerkiksi äänteiden [ɥ] ja [w] välillä ei ole eroa Belgiassa.

Toisin kuin ranskalaiset, belgialaiset käyttävät usein anglismeja puhumassaan ranskassa.

Lähde:

## Lähteet
Tšekin metsät

**Tšekin metsät** ovat pääasiassa havumetsiä; kaikkiaan ne peittävät nykyisellään 34,1 prosenttia maan pinta-alasta, ja lukema kasvaa jatkuvasti. 75 prosenttia metsistä on talouskäytössä, kun taas suojelualueita on 13 prosenttia. Yhteensä metsien pinta-ala on 2,6 miljoonaa hehtaaria; suurin yksittäinen metsäalue on Saksan rajalla sijaitseva Baijerin metsä, jonka pinta-ala on yli 2&nbsp;000 neliökilometriä. Puuraja kulkee noin 1&nbsp;400 metriä merenpinnan yläpuolella.

Monet metsät on muutettu viljellyiksi kuusimetsiksi, ja suuri osa maan alkuperäisistä metsistä on kaadettu jo kauan sitten viljelysmaan ja puutavaran saamiseksi. Lehtipuiden osuus puustosta onkin vain 23 prosenttia, kun luonnontilassa odotettavissa oleva osuus olisi 65 prosenttia. Kuusen osuus puuston tilavuudesta on 63 prosenttia ja männyn 15 prosenttia. Tyypillisiä tšekkiläisen metsän puulajeja ovat muun muassa tammet, kuuset ja pihdat sekä pyökki, valkopyökki, euroopanlehtikuusi, rauduskoivu, saarni ja lepät. Metsälehmusta pidetään maan kansallispuuna.

## Lähteet
Varpaisjärven seurakunta

**Varpaisjärven seurakunta** oli vuosina 1909–2010 Varpaisjärvellä ja vuosina 2011–2024 Lapinlahdella Pohjois-Savossa toiminut Suomen evankelis-luterilaisen kirkon seurakunta. Seurakunta kuului Kuopion hiippakuntaan ja Iisalmen rovastikuntaan, ja vuosina 2011–2024 seurakunta oli osa Ylä-Savon seurakuntayhtymää. Seurakunnan viimeinen kirkkoherra oli Helena Nykänen.

Varpaisjärven alue kuuluu Pohjois-Savon leimallisesti herännäishenkiseen herätysliikealueeseen. Liikkellä on kuitenkin vain vähän erityistä kannatusta Varpaisjärvellä.

Varpaisjärven seurakunta lakkautettiin vuoden 2025 alussa ja liitettiin Lapinlahden seurakuntaan, jonka nimi muutettiin Lapinlahden–Varpaisjärven seurakunnaksi.

## Lähteet
Vieremän seurakunta

**Vieremän seurakunta** on Vieremällä Pohjois-Savossa toimiva Suomen evankelis-luterilaisen kirkon seurakunta. Seurakunta kuuluu Kuopion hiippakuntaan ja Iisalmen rovastikuntaan. Seurakunnan kirkkoherra on Matias Koponen.

## Herätysliikkeet
Vieremän seurakunta kuuluu Pohjois-Pohjanmaan ja Kainuun vanhoillislestadiolaisuuden yhtenäiseen tukialueeseen. Vieremällä on jonkin verran kannatusta liikkeen parissa, mutta alue ei kuulu liikkeen voimakkaimpaan tukialueeseen.

## Lähteet
Hertta-alppiruusu

**Hertta-alppiruusu** (*Rhododendron orbiculare*) on alppiruusujen (*Rhododendron*) sukuun kuuluva kasvilaji. Siitä on erotettu kolme eri alalajia: subsp. *cardiobasis*, subsp. *oblongum* ja subsp. *orbiculare*.

Hertta-alppiruusu on ainavihanta ja pystykasvuinen pensas, joka kasvaa yleensä 1–4,5 metriä korkeaksi. Aurinkoisella paikalla laji kasvaa tiheänä pensaana, mutta varjossa se on harsumpi ja puumainen. Pensaan runko on väriltään vaalean- tai tummanruskea. Lehdet ovat kaljuja ja muodoltaan pyöreitä tai soikeita, 4–12,5 cm pitkiä ja 4–8 cm leveitä. Lehtien tyvet ovat herttamaisia. Kukat ovat vaaleanpunaisia tai punavioletteja ja ne sijaitsevat noin kahdeksankukkaisissa kukinnoissa, jotka ovat yleensä pallomaisia. Kussakin kukassa on kuudesta kahdeksaan terälehteä ja teriö on pituudeltaan 3,5–5 cm ja halkaisijaltaan 3–4 cm. Kukissa on 11–14 hedettä. Hertta-alppiruusu kukkii lehtien puhkeamisen aikaan tai sitä ennen – luontaisilla kasvupaikoillaan touko–kesäkuussa.

Hertta-alppiruusu kasvaa luontaisena Kiinassa Guangxin ja Sichuanin maakunnissa. Lajia tavataan mäntymetsissä ja alppiruusutiheiköissä 1400–4000 metrin korkeudella merenpinnasta.

## Lähteet
* Osmo Jussila, 2010: Rhododendron-kerhon lajiesittely: ''Rhododendron orbiculare'', *Rhododendronlehti* 3-2010, s. 8.

## Aiheesta muualla
* Trees and Shrubs Online: ''Rhododendron orbiculare''
Sulkapallo kesäolympialaisissa 2024

**[[Sulkapallo]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 11. kertaa. Ottelut pelattiin 27. heinäkuuta – 5. elokuuta 2024. Ottelut pelattiin Porte de La Chapelle Arenalla. Olympialaisissa pelattiin viidessä muodossa: naisille ja miehille on kaksin- ja nelinpelit sekä näiden lisäksi pelattiin sekanelinpeli.

## Aikataulu

## Mitaliyhteenveto

## Mitalitaulukko

## Lähteet
Heerup Museum

**Heerup Museum** on Tanskassa Rødovren kunnassa sijaitseva museo, joka esittelee tanskalaisen monipuolisen taiteilijan Henry Heerupin töitä ja esineitä.

Museo sai alkunsa, kun Rødovren kunta sai Henry Heerupin töitä ja henkilökohtaisia esineitä Heerupin leskeltä Marion Heerupilta vuonna 1995. Henry Heerupin työskentelypaikkana olleeseen puutarhaan ei ollut mahdollista sijoittaa museota, joten museo perustettiin Rødovregaardin monitoimitalon luokse. Rødovregaard on vanha kartano, joka oli toiminut pitkään maatilana, kunnes Rødovren kunta osti tilan vuonna 1967 ja kunnosti kartanorakennuksesta monitoimitalon vuonna 1976.

Museon on suunnitellut arkkitehti Bernd Kjelland. Museon kokonaispinta-ala on 425 m2, josta 200 m2 on näyttelytiloja. Näyttelytilojen lisäksi museorakennuksessa on aulatila, museokauppa, vessat sekä 150 m2 laajuinen kellarivarasto. Museo vihittiin käyttöön 1.5.2000, mutta jouduttiin kuitenkin sulkemaan heti avaamisensa jälkeen kosteusongelmien vuoksi. Museo avattiin uudelleen 20.1.2001, ja tuolloin viikonlopun aikana noin 4000 kävijää jonotti avajaisnäyttelyyn, joka oli "Heerup Museum – Maleri, grafik, skulptur".

## Lähteet

## Aiheesta muualla

* Heerup Museum
UGM-73 Poseidon

**UGM-73 Poseidon** oli yhdysvaltalainen ydinkärjillä varustettu sukellusveneestä laukaistava ballistinen ohjus (SLBM). Se oli toinen yhdysvaltain laivaston SLBM, seuraten UGM-27 Polarista.

## Historia
Uuden, pidemmän kantaman Polaris-ohjuksen suunnittelu tehtiin 1960-luvulla. Sen nimeksi tuli UGM-73A Poseidon C3. Ensimmäinen testilaukaisu sukellusveneestä suoritettiin 3. elokuuta 1970. Poseidon otettiin käyttöön 31. maaliskuuta 1971 ja aseisti kaikkiaan 31 Lafayette-, James Madison- ja Benjamin Franklin -luokkien sukellusvenettä. Poseidon korvattiin vuodesta 1979 alkaen Trident-ohjuksilla. Viimeiset poistettiin käytöstä vuonna 1996.

## Tekniikka
Jokainen ohjus saattoi kuljettaa enimmillään 14 MIRV-tyyppistä W68-ydinkärkeä Mark 3 -paluulaitteissa. Pidemmän kantaman saavuttamiseksi kymmenen kärjen konfiguraatio oli kuitenkin yleisempi.

## Lähteet
Saaed Roustayi

**Saaed Roustayi** on iranilainen elokuvaohjaaja.

Roustayin ei suostunut leikkaamaan kolmatta elokuvaansa *Barādarān-e Leilā* (2022, 'Leilan veljet') viranomaisten vaatimusten mukaan, eikä elokuva siksi saanut esityslupaa. Elokuva kuitenkin esitettiin vuonna 2022 Cannesin elokuvajuhlien kilpasarjassa. Elokuva sai Cannesissa kriitikkojärjestö Fiprescin palkinnon. Roystayi sai Iranissa kuuden kuukauden vankeustuomion, samoin kuin elokuvan tuottaja Javad Noruzbegi. Hän kärsii tuomiosta yhdeksän päivää vankilassa, loput tuomiosta on ehdonalaista.

## Lähteet
Juthbackan markkinat

**Juthbackan markkinat** on vuosittainen markkinatapahtuma Uudessakaarlepyyssä.

Markkinat järjestetään vuosittain elokuussa ja ne kestävät yön yli perjantaiaamusta lauantai-iltapäivään. Markkinat saivat alkunsa vuonna 1979 veteraaniajoneuvoharrastajien kokoontumisella ja niistä on kehittynyt maan suurin kirpputori 30&nbsp;000 kävijällä.

Koronapandemian vuoksi markkinoita ei järjestetty vuosina 2020 ja 2021.

## Lähteet
Bad Urach

**Bad Urach** on kaupunki Saksan Baden-Württembergin osavaltion Reutlingenin piirikunnassa. Kaupungin pinta-ala on 55,4 neliökilometriä, ja vuoden 2021 väestönlaskennassa siellä oli 12&nbsp;561 asukasta.

Bad Urachista tuli osa Württembergiä noin vuonna 1260. Lähes 200 vuotta myöhemmin, kun Württemberg jaettiin, valtion eteläistä puolikasta hallittiin Bad Urachista käsin; kaupungissa on myös tuolta ajalta peräisin oleva linna.

## Lähteet

## Aiheesta muualla
Luumuvatsaoireyhtymä

**Luumuvatsaoireyhtymä** (prune belly -oireyhtymä, myös Eagle–Barrettin oireyhtymä) on sikiöaikaisen kehityksen häiriö, johon tyypillisimmin liittyvät poikkeavuudet ovat vatsalihasten kehittymättömyys, virtsarakon poikkeavuus ja laajentuma sekä piilokiveksisyys. Luumuvatsaoireyhtymä on yksi munuaisten dysplasian aiheuttajista. 

Luumuvatsaoireyhtymään kuuluu varsinkin vatsalihasten keski- ja alaosissa ilmenevä lihaspuutos. Tämän seurauksena vatsanpeitteet ovat ohuet ja veltot. Vatsa näyttää laajalta ja ryppyiseltä. Munuaisten kudosrakenne on poikkeava, virtsanjohdinten seinämän lihaskudos tavallista vähäisempää ja kollageenitaso koholla. Munuaisaltaan ja virtsanjohdinten liitoskohdat voivat olla ahtautuneet. Virtsanjohtimet kuljettavat virtsaa eteenpäin tavallista heikommin, ja virtsanjohtimet ovat laajentuneet (megaureter) varsinkin lähellä virtsarakkoa. Virtsarakon seinämät ovat usein paksuuntuneet ja arpeutuneet. Virtsarakosta saattaa olla avoin yhteys napaan. Usein luumuvatsaoireyhtymän yhteydessä ilmenee virtsan takaisinvirtaus (vesikoureteraalinen refluksi).

Luumuvatsaoireyhtymä voi vaikeuttaa yskimistä ja toipumista hengitystietulehduksista. Vatsalihasten kehittymättömyys voi lisäksi vaikeuttaa pystysuorassa istumista. Virtsan normaalin kuljetuksen estyminen aiheuttaa potilailla infektioalttiutta ja munuaisten toiminnan heikkenemistä. Virtsarakko on tyypillisesti heikosti tyhjentyvä. Piilokiveksisyys liittyy luumuvatsaoireyhtymään miespuolisilla potilailla. Kivesten kehityksen häiriytymisen johdosta siittiöiden tuotanto voi jäädä toimimattomaksi murrosiästä huolimatta. Myös naispuolisilla potilailla voi olla poikkeavuuksia ulkoisissa sukupuolielimissä. Keuhkojen vajaakehittyneisyys on luumuvatsaoireyhtymässä mahdollinen vähäiseksi jääneen lapsiveden seurauksena. Sydämen, ruoansulatuselimistön tai tuki- ja liikuntaelinten poikkeavuuksia todetaan noin joka neljännessä tapauksessa. Usein luumuvatsaoireyhtymän yhteydessä ilmenee hydronefroosi. Virtsaputki voi olla hypoplastinen.

Luumuvatsaoireyhtymän syytä ei tunneta. Oireyhtymää voidaan epäillä ulkomuodon perusteella. Suomessa syntyy vuosittain noin yksi luumuvatsaoireyhtymästä kärsivä lapsi. Naispuolisia on sairastuneista vain noin 4–10 %. Vaikeimmat tapaukset voivat aiheuttaa vastasyntyneellä dialyysin tarpeen tai kuoleman infektion tai keuhkojen ongelmien seurauksena. Sairastuneiden lasten tila vaatii tarkkailua kroonisen munuaistaudin kehittymisen varalta.

## Lähteet
Farringdonin asema

**Farringdon** on rautatie- ja metroasema Lontoon Islingtonin kaupunkipiirin eteläosassa, Farringdon Streetin varrella lähellä Smithfield Marketia. Asemakatos vuodelta 1865 ja arkkitehti Charles Walter Clarkin suunnittelema Cowcross Streetin puoleinen asemarakennus vuodelta 1922 suojeltiin Grade II -luokan kohteena vuonna 1994.

Govia Thameslink Railway liikennöi asemalta junavuoroja Thameslink -toiminimellä Kaakkois-Englannin alueella sijaitseviin kaupunkeihin, esimerkiksi Cambridgeen pohjoisessa ja Brightoniin etelässä. Farringdonista seuraava pysähdyspaikka pohjoiseen päin on King’s Crossin rautatieasema ja etelään päin City Thameslink. Aseman kautta kulkee myös useita metro- ja paikallisjunia: se on Circle-, Hammersmith & City- ja Metropolitan-linjoilla Barbicanin ja King’s Cross St. Pancrasin metroasemien välillä ja Elizabeth-linjalla Tottenham Court Roadin ja Liverpool Streetin asemien välillä.

Alkuperäinen asema avattiin Farringdon Street -nimisenä 9. tammikuuta 1863 ja se toimi pääteasemana Metropolitan Railwayn 6 kilometriä pitkälle radalle, joka ulottui Paddingtonin rautatieasemalle. Asemaa siirrettiin 23. joulukuuta 1865, kun rataosaa jatkettiin Moorgaten asemalle. Sen nimeksi vaihdettiin Farringdon & High Holborn 26. tammikuuta 1922 ja lopulta Farringdon 21. huhtikuuta 1936.

## Lähteet
Luettelo Salaman vihollisista

Tämä on luettelo sarjakuvahahmo Salaman vastustajista.

## Jay Garrickin viholliset

## Barry Allenin ja Wally Westin viholliset

## Muut viholliset
*Mazdan
*Clive Yorkin
*Magenta
*Manfred Mota
*Chillblaine
*Razer
*The Folded Man
*Plunder
*Brother Grimm
*Cicada
*Tar Pit
*Murmur
*Blacksmith
*Fallout
*Girder
*Double Down
*Hunter Zolomon
*Peek-a-Boo
*The Griffin
*Spin
*Spitfire
*Black Mold
*Lummox
*Folded Man
*Godspeed
*Papercut
*Bone Dry
*Bloodwork
Pöytätennis kesäolympialaisissa 2024

**[[Pöytätennis|Pöytätenniksessä]]** kilpailtiin **[[Kesäolympialaiset 2024|Pariisin 2024 kesäolympialaisissa]]** kymmenettä kertaa 27. heinäkuuta – 10. elokuuta. Ottelut pelattiin Paris Expo Porte de Versailes’n konferenssikeskuksessa. Naisille ja miehille oli kummallekin kaksin- ja joukkuepelit sekä näiden lisäksi Pariisissa kilpailtiin toisen kerran pöytätenniksen sekanelinpeli. Pariisin olympialaisiin osallistui yhteensä 172 pöytätennispelaajaa.

## Aikataulu

## Mitaliyhteenveto

### Kilpailutapahtumat

## Lähteet
Kit car

**Kit car** tarkoittaa autoa, jonka auton ostaja kokoaa osista kotonaan rakennussarjasta. Auton ostaja saa komponentteja, joista auto kootaan. Tunnettuihin valmistajiin kuuluu Caterham, joka myy myös tehtaalla koottuja autoja. Rakennussarjoissa tietyt osat voivat olla valmiiksi koottuja kuten runko ja koripaneelit tai ne voivat olla erillään. Moottori ja vaihdelaatikko toimitetaan valmiina yksiköinä. Rakennussarjasta koottavat autot ovat tyypillisesti yksinkertaisempia kuin valmiiksi tehtaalla kootut autot. Kit car -autot ovat usein replikoita klassisista tai eksoottisista urheiluautoista. 

## Rallissa
Kit car voi viitata myös erityisesti rallissa käytettyjen autojen luokkaa, joka tarkoittaa WRC-autoja edullisempaa luokkaa. Rallissa kit car -autoilla ajettiin FIA:n kaksilitraisten maailmancupissa, joka oli rallin MM-sarjan tukisarja.

## Lähteet
Eucalypso

**Eucalypso** on Pedro’s Heavy Gentlemenin seitsemäs studioalbumi, joka julkaistiin vuonna 1991. Albumi sisältää eurooppalaista calypsomusiikkia humoristin sanoituksin. Albumin tunnetuimpia kappaleita ovat "Tarzan Saimaalla" ja "Miljoonan markan pakarat", jotka julkaistiin myös singlellä.

Albumi julkaistiin Kerberos-levymerkillä CD -ja vinyylilevynä sekä C-kasettina. Albumi oli yhtyeen viimeinen vinyylilevynä julkaistu albumi sekä Kerberos-levymerkin viimeinen albumi.

Yhtyeen seuraava albumi *[[Tango (albumi)|Tango]]* ilmestyi kahden vuoden päästä syyskuussa 1993.

## Kappaleet

Kaikki kappaleet sovittanut Pedro Hietanen.

### A-puoli
# 
# 
# 
# 
# 
# 

### B-puoli
# 
# 
# 
# 
# 

Vinyylilevyn takakannessa on Juha Siltasen kirjoittama teksti:

 

## Kokoonpano
### Solistit
* Pedro Hietanen - kappaleissa "Tarzan Saimaalla" (1), "Ryhtyisinkö sovinistiksi" (5), "Tanssi välillä kuun ja maan" (6), "G-mies Urpo" (7), "Väärin kuollut mies" (10) ja "Vaimon luona yöjalassa" (11)
* Jim Pembroke - kappaleissa "Four Mills Brothers" (2) ja "Money Is King" (9)
* Marjo Leinonen (The Balls) - kappaleessa "Miljoonan markan pakarat" (4)
* Peps Persson - kappaleissa "Lillukka" (3) ja "Vanha tulennielijä" (8)

### [[Pedro’s Heavy Gentlemen]]
* Pedro Hietanen - hanuri, urut, syntetisaattorit ja piano
* Pekka Pohjola - basso
* Jukka Orma - kitarat, bouzouki, saz, pipa ja balafon
* Seppo Kantonen - piano
* Hannu Lemola - rummut ja lyömäsoittimet
* Mongo Aaltonen - marimba ja lyömäsoittimet
* Markku Johansson - trumpetti
* Pepa Päivinen - tenori- ja baritonisaxofonit
* Jari Lappalainen - viulu, mandoliini ja banjo
* Veeti and The Velvets - kuoro (Veeti Kallio, Aki Sirkesalo, Sami Saari ja Sasu Moilanen)

### Tuotanto
* Pedro Hietanen - tuottaja ja sovitukset
* Seppo Myllyrinne - äänitys (SoundTrack)
* Risto Hemmi - äänitys ja mixaus (Finnvox)
* Juhani Linnovaara - kannen maalaus "Elollinen asetelma" vuodelta 1971
* Max Heickert - kannen suunnittelu
* Juha-Pekka Laakio - takakannen valokuvat
* Jouko Lehtola - takakannen valokuva (Veeti and The Velvets)

## Lähteet
Bridget Dirrane

**Bridget Dirrane** (o.s. *Gillan*; 15. marraskuuta 1894 Inis Mór, Aransaaret – 31. joulukuuta 2003) oli irlantilainen sairaanhoitaja, poliittinen vaikuttaja ja muistelmakirjailija. Hän julkaisi vuonna 1998 teoksen *A Woman of Aran*, josta tuli bestseller.

Dirrane syntyi Inis Mórissa ja oli nuorin kahdeksasta lapsesta. Hän liittyi tasavaltalaiseen Cumann na mBan -järjestöön ja tapasi Pääsiäiskapinaa vuonna 1916 johtaneen Patrick Pearsen. Vuonna 1919 Dirrane aloitti sairaanhoitajaharjoittelun Dublinissa. Hän teki hoitotyötä myös potilaiden asunnoissa ja joutui pidätetyksi työskennellessään irlantilaisnationalisteja sympatisoineen potilaan kotona. Dirrane siirrettiin Mountjoyn vankilaan, jolloin hän ryhtyi nälkälakkoon. Hänet kuitenkin vapautettiin yhdeksän päivää myöhemmin ilman syytteitä. Dirrane muutti vuonna 1927 Yhdysvaltoihin ja työskenteli siellä sairaanhoitajana Bostonissa. Vuonna 1932 hän meni naimisiin aikanaan Aransaarilla naapurinaan asuneen Ned Dirranen (k. 1940) kanssa. Toisen maailmansodan aikana Dirrane työskenteli ampumatarviketehtaalla ja sotilasleirillä. Palattuaan Bostoniin hän toimi demokraateissa ja kampanjoi John F. Kennedyn puolesta.

Vuonna 1966 Dirrane vetäytyi Aransaarille ja meni uusiin naimisiin Patrick Dirranen (k. 1990) kanssa. Dirrane pääsi Guinnessin ennätystenkirjaan vanhimpana kunniaoppiarvon saaneena. Hän oli kuollessaan 109-vuotiaana vanhin aransaarelainen ja Irlannin toiseksi vanhin ihminen.

## Lähteet
Kirjallisuusvuosi 1714

**Kirjallisuusvuosi 1714** käsittelee vuoden 1714 tärkeitä kirjallisuuden tapahtumia, uutisia ja julkistuksia.

## Tapahtumia

* 4. heinäkuuta – Tutkija Antonio Magliabechi testamenttasi Firenzessä kirjastonsa esimiehelleen Toscanan suurherttualle Cosimo III:lle Firenzen yleisen kirjaston perustamiseksi. 
* Zachris Topeliuksen isän isoisä Kristoffer Toppelius pakeni isonvihan takia sisarustensa ja äitinsä kanssa Oulusta Muhokselle piilopirttiin.
* Kirjoituskoneen tarina alkoi, kun englantilainen Henry Mill patentoi laitteen, jolla kirjoitettu teksti näytti painetulta.
* Rastattin rauhansopimus kirjoitettiin ranskaksi. Siitä alkoi latinan asteittainen syrjäytyminen diplomaattisena kielenä.
* The Scriblerus Club, kirjailijoiden ja kirjallisuuden ystävien epävirallinen kerho, kokoontui ensimmäisen kerran Lontoossa. Perustajajäseniin kuuluivat Jonathan Swift, Alexander Pope, John Gay ja John Arbuthnot, jonka Lontoon-kodissa kokoukset pidettiin sekä Thomas Parnell, Henry St John ja Robert Harley. 
* Venäjän ensimmäinen valtionkirjasto perustettiin. Ensimmäinen kirjastonhoitaja vuonna 1714 oli saksalainen Johann Daniel Schumacher. Kirjakanta koostui alun perin pääasiassa Moskovan lääketieteellisen kansliakirjaston ja Kuurinmaan herttuakunnan kirjastosta, mutta sitä laajennettiin jo ensimmäisten vuosikymmenten aikana yksityisillä kokoelmilla, pääasiassa Pietari Suuren kesäpalatsin kirjastolla.

## Julkaisuja

* Gottfried Leibniz &ndash; *Monadologie* (filosofiaa)
* Chikamatsu Monzaemon &ndash; *Kokusen’ya kassen* (japanilainen melodramaattinen romaani)
* Nicholas Rowe &ndash; *Lady Jane Grey* (tragedia 1500-luvun Englannin kuningattaresta)
* Brook Taylor &ndash; *Methodus Incrementorum Directa et Inversa*
* Christian Friedrich Witt &ndash; *Psalmodia sacra, oder: Andächtige und schöne Gesänge* (koraalikirja)

## Lähteet
Ruotsin ralli 1979

**Ruotsin ralli 1979** (viralliselta nimeltään *29. International Swedish Rally*) oli rallin maailmanmestaruussarjan kilpailu kaudella 1979. Kilpailu järjestettiin 16. &ndash; 18. helmikuuta 1979. Kilpailu oli kauden toinen ja erikoiskokeiden yhteispituus oli 630 kilometriä.

Kilpailuun lähti 113 autokuntaa, joista 39 pääsi maaliin. 

## Tulokset

## Lähteet
Uretraläppä

**Uretraläppä** eli **virtsaputken takaosan läppä** on raskaudenaikainen kehityshäiriö, jonka seurauksena virtsaputken sulkijalihaksen tienoilla sijaitsee kalvoa muistuttava poikkeava rakenne. Uretraläppiä esiintyy vain pojilla. Uretraläppä voi johtaa munuaisten vajaatoimintaan, mutta munuaisten toiminta voi myös säilyä normaalina.

Uretraläppä tukkii virtsaputkea ja aiheuttaa painetta virtsateihin. Tämä häiritsee virtsarakon ja munuaisten toimintaa. Vaikeimmissa tapauksissa myös keuhkojen kehitys häiriytyy sikiöllä raskauden aikana lapsiveden määrän ollessa huomattavan vähäinen. Useimmiten uretraläppä todetaan jo sikiöaikana ultraäänitutkimuksessa. Vaikeissa tapauksissa se on havaittavissa raskauden keskivaiheissa, mutta suhteellisen lievissä tapauksissa uretraläppä voidaan havaita raskauden loppuaikoina tai lapsen jo synnyttyä. Jos uretraläppä havaitaan vasta syntymän jälkeen, se löydetään usein virtsatietulehduksen tutkimuksissa. Kaikista lievimmissä tapauksissa uretraläppä saattaa paljastua vasta lapsen kasvaessa kastelun syitä selvitettäessä. Vaikeimmissa tapauksissa potilaalla on suurentunut virtsarakko ja vaikea hydronefroosi.

Uretraläpän diagnoosi voidaan vahvistaa syntymän jälkeen miktiokystografialla lapsen yleiskunnon ollessa riittävän hyvä. Tämän jälkeen uretraläppä voidaan riittävän isokokoisen lapsen kohdalla avata kystoskopian yhteydessä. Jos yleistila on hyvin heikko, voidaan tarvita tehostettua hengityshoitoa ja tehdä tilapäinen avanne nostamalla virtsanjohtimet iholle. Vaikeimmissa tapauksissa jo vastasyntynyt tarvitsee dialyysia. Uretraläpän avaamisen jälkeen munuaisten ja virtsateiden toimintaa sekä nestetasapainoa seurataan. Joskus läpän aukaisualueelle muodostuu ahtautta arpeutumisen tai läppäjäänteen seurauksena. Yleensä uretraläpästä kärsivän vastasyntyneen virtsarakko on hyvin pieni, korkeapaineinen ja voimakkaasti supisteleva. Useimmiten oppiminen kuivaksi on jossain määrin hidastunutta. Vielä nuorella aikuisiällä esimerkiksi kastelu ja virtsaamisvaikeudet ovat uretraläppäpotilailla jossain määrin yleisempiä kuin saman ikäisillä henkilöillä, joilla ei ole todettu uretraläppää.  

Uretraläpän syy on tuntematon. Joihinkin oireyhtymiin kuitenkin liittyy tavallista korkeampi esiintyvyys. Suomessa vuosittain todettavien uretraläppien määrä on 6–8. Noin joka kolmas potilas tarvitsee jossain vaiheessa munuaisensiirron, näistä noin joka kolmas vasta aikuisiällä. Varhainen munuaisten toiminnan tilanne ennustaa myöhempää munuaisensiirron tarvetta melko hyvin.

## Lähteet
Scotland Yard (täsmennyssivu)

**Scotland Yard** tarkoittaa seuraavia:

* Scotland Yard, virallisesti *New Scotland Yard*, Suur-Lontoon poliisitoimen päämaja

## Paikat
* Great Scotland Yard, katu jolla alkuperäinen (nykyään purettu) Suur-Lontoon poliisitoimen päämaja sijaitsi
* Scotland Yard, baseballkenttä Highland Parkissa Texasissa

## Taide ja viihde
* *[[Scotland Yard (näytelmä)|Scotland Yard]]*, Denison Cliftin vuoden 1929 näytelmä
* *[[Scotland Yard (vuoden 1930 elokuva)|Scotland Yard]]*, vuoden 1930 yhdysvaltalainen elokuva
* *[[Scotland Yard (vuoden 1941 elokuva)|Scotland Yard]]*, vuoden 1941 yhdysvaltalainen elokuva
* *[[Scotland Yard (elokuvasarja)|Scotland Yard]]*, sarja brittiläisiä lyhytelokuvia vuosilta 1953–1961
* *[[Scotland Yard (TV-sarja)|Scotland Yard]]*, vuoden 1960 brittiläinen rikossarja
* *[[Scotland Yard (lautapeli)|Scotland Yard]]*, lautapeli vuodelta 1983
* ”Scotland Yard”, John Calen kappale
* *[[New Scotland Yard (TV-sarja)|New Scotland Yard]]*, brittiläinen rikossarja vuosilta 1972–1974
Ole Richter

**Ole Jørgensen Richter** (23. toukokuuta 1829 Inderøy – 15. kesäkuuta 1888 Tukholma) oli norjalainen juristi ja poliitikko. Hän istui suurkäräjillä vuosina 1862–1878 ja toimi Norjan pääministerinä Tukholmassa 1884–1888. Richter edisti rautateiden, höyrylaivojen ja lennättimen käyttöönottoa, mutta oli sosiaalisesti konservatiivinen. Hän teki itsemurhan Tukholmassa kesäkuussa 1888.
## Lähteet

## Aiheesta muualla
Odd Aukrust

**Odd Aukrust** (15. joulukuuta 1915 Tynset – 22. kesäkuuta 2008 Oppegård) oli norjalainen taloustieteilijä. Hän väitteli tohtoriksi vuonna 1956 ja toimi Norjan tilastokeskuksen tutkimuspäällikkönä 1953–1984.

Aukrustin veli oli kirjailija ja kuvittaja Kjell Aukrust.
## Lähteet

## Aiheesta muualla
Cambes (Gironde)

**Cambes** on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 18 kilometriä Bordeaux’n kaupungista kaakkoon.

Saint-Martinin kirkko on alkujaan rakennettu 1100-luvulla. Nykyisen muotonsa se on saanut 1800-luvulla, mutta siinä on yhä nähtävissä 1500-luvun rakenteita. Kirkon kello on vuodelta 1610.

Kirkon lähelle rakennutti Fouilloux-en-Arvertin herra Jacques Peyron Pyhän Katariinan erakkomajan vuonna 1523. Se kaivettiin jo olemassa olevaan luolaan, ja sen seinät vuorattiin freskoilla. Sisäänkäynnillä oli Pyhän Katariinan patsas, joka on sittemmin kadonnut. Jacques Peyron osui luolassa noin seitsemän vuotta, jonka jälkeen hän siirtyi hoitamaan Tour du Prince Noirin majakkaa. Nykyään sen paikalla on Cordouanin majakka. Erakkomaja tuhoutui hylättynä vuonna 1775, ja sen jäännökset ovat olleet historiallisena muistomerkkinä vuodesta 1973 lähtien.

## Lähteet

## Aiheesta muualla
Sanremon ralli 1979

**Sanremon ralli 1979** (viralliselta nimeltään *21. Rallye San Remo*) oli rallin maailmanmestaruussarjan kilpailu kaudella 1979. Kilpailu järjestettiin 1. &ndash; 7. lokakuuta 1979. Kilpailu oli kauden yhdeksäs ja erikoiskokeiden yhteispituus oli 953 kilometriä (suunniteltu pituus oli 962 kilometriä).

Kilpailuun ilmoittautui 72 autokuntaa, joista 67 lähti kilpailuun ja 26 pääsi maaliin. 

## Tulokset

## Lähteet
Käsipallo kesäolympialaisissa 2024

**[[Käsipallo]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 16:tta kertaa. Olympialaisissa oli omat turnaukset naisille ja miehille ja kumpaankin turnaukseen osallistui 12 joukkuetta. Ottelut pelattiin Paris Expo Porte de Versailes’ssa ja pudotuspelit Stade Pierre-Mauroyssa.

## Mitaliyhteenveto

## Mitalitaulukko

## Lähteet
Cambes

**Cambes** voi tarkoittaa seuraavia:

## Maantiede
* Cambes, kunta Gironden departementissa Ranskassa
* Cambes, kunta Lotin departementissa Ranskassa
* Cambes, kunta Lot-et-Garonnen departementissa Ranskassa
* Cambes-en-Plaine, kunta Calvadosin departementissa Ranskassa
Quinsac (Gironde)

**Quinsac** on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, noin 15 kilometriä Bordeaux’n kaupungista kaakkoon.

Château Péconet on 1600-luvulta peräisin oleva renessanssilinna. Se on yksi harvoista Bordeaux'n alueella säilyneistä asunnoista 1600-luvun alkupuolelta. 1700-luvulla varakas amerikkalainen Péconet osti linnan, ja antoi sille nimensä. Nykyään linna on viinitila.

## Tunnettuja kuntalaisia
*Rosa Bonheur (1822-1899), eläinhahmoihin erikoistunut taidemaalari 
*André Berry (1902-1986), runoilija ja kirjailija
*Clémentine-Hélène Dufau (1869-1937), taidemaalari, julistesuunnittelija ja kuvittaja
*Gaston Shnegg (1868-1953), taidemaalari ja kuvanveistäjä


Tiedosto:André Berry à Quinsac en Gironde.jpg|André Berryn rintakuva


## Lähteet

## Aiheesta muualla
Suomen ralli 1978

**Suomen ralli 1978** (viralliselta nimeltään *28. Jyväskylän Suurajot*) oli rallin maailmanmestaruussarjan kuudes kilpailu kaudella 1978. Kilpailu järjestettiin 25. &ndash; 27. elokuuta 1978. Kilpailuun ilmoittautui 109 autokuntaa, joista 104 lähti kilpailuun ja 55 pääsi maaliin.

## Reitti
Erikoiskokeita oli 45 ja niiden yhteispituus oli .

Reitin ensimmäinen lenkki kävi nyt edellisvuosia etelämpänä. Kokoomatauko vietettiin Kuhmoisissa Motelli Eurooppa 5:ssä. Uusia erikoiskokeita olivat Koivulahti, Torittu, Pihlajakoski, Saalahti ja Autio. Muista uutuuksista Syväjärveä ajettaisiin myöhemmin Kavalan nimellä. 

Toinen lenkki kävi puolestaan pohjoisessa Kuopion takana. Matkalla sinne ajettiin uudet Leskelänkylän ja Korpijärven erikoiskokeet. Kokoomatauot vietettiin Kuopiossa Motelli Iso-Valkeissa sekä Leppävirralla. EK30 Vehkalahti lähellä Juankoskea on pohjoisin Jyväskylän MM-rallissa ajettu erikoiskoe. Ruuhimäki palasi reitille ensimmäistä kertaa sitten vuoden 1973. 

## Kilpailun tapahtumia
Edellisvuoden voittaja Kyösti Hämäläinen ajoi ulos EK5 Ouninpohjassa. Ulosajon seurauksena molemmat takarenkaat puhkesivat ja Hämäläinen menetti 12 minuuttia. Henri Toivosen Porschen moottori lakkasi toimimasta kunnolla EK10 Avuksen jälkeisellä siirtymällä, eikä vikaa voitu korjata. Myös toinen Porsche-kuljettaja Per Eklund kärsi Avuksen erikoiskokeella rengasrikon.  

Hannu Mikkola keskeytti EK13:lla Hassissa auton moottorin vaurioiduttua rajussa hypyssä 500 metriä Hassin kylän länsipuolella. Ulf Grönholm keskeytti ulosajoon EK18 Saalahdessa. 

Timo Salonen kaatoi autonsa Myhinpään erikoiskokeella, mutta hävisi vain 14 sekuntia pohja-ajalle ja säilytti kakkossijansa. 

## Tulokset

## Lähteet

## Aiheesta muualla
* Rally-Maps.com, erikoiskokeiden reitit kartalla
Intraduktaalinen papillaarinen musinoosinen neoplasia

**Intraduktaalinen papillaarinen musinoosinen neoplasia** (IPMN) on haimamuutos, jota pidetään haimasyövän esiasteena. Siitä tunnetaan sivu- ja päätiehytmuodot sekä sekamuoto, jossa on molempien piirteitä. Harvinaisempi päätiehytmuotoinen IPMN-muutos johtaa usein haimasyöpään, mutta yleisemmässä sivutiehytmuodossa pahanlaatuiseksi muuttumisen riski on vähäinen. IPMN:n eri muotojen yhteenlaskettu, arvioitu ilmaantuvuus on 0,5–2 / 100&nbsp;000. Yli 60-vuotiailla esiintyvyys saattaa kuitenkin olla jopa lähes 100/100&nbsp;000. Intraduktaalinen papillaarinen musinoosinen neoplasia kuvattiin ensimmäisen kerran vuonna 1982, ja Maailman terveysjärjestö otti käyttöön sen nykyisen nimen vuonna 1996.

Sivutiehytmuotoinen IPMN-muutos on yleensä oireeton ja sijaitsee tavallisesti haiman päässä. Se todetaan yleisimmin 60–70 ikävuoden välillä, hieman yleisemmin miehillä kuin naisilla. Yli kolmasosalla potilaista IPMN-muutoksia esiintyy samanaikaisesti useampia. Päätiehytmuotoinen IPMN-muutos aiheuttaa haimatiehyen tukkiutumista ja laajenemista limanmuodostuksen seurauksena. Seurauksena on usein haiman eksokriininen vajaatoiminta. Oireet muistuttavat kroonisen haimatulehduksen oireita; niihin voivat kuulua vatsakivut ja laihtuminen. Ensimmäinen merkki päätiehytmuotoisesta IPMN-muutoksesta saattaa myös olla akuutti haimatulehdus, diabetes, aiemmin todetun diabeteksen vaikeutuminen tai ikterus. Joka neljännellä päätiehytmuotoisesta IPMN:sta kärsivällä oireita kuitenkaan ei esiinny.

IPMN:n syy on tuntematon. Lihavuuden ja tupakoinnin ei ole todettu liittyvän siihen samalla tavalla kuin haiman adenokarsinoomaan. Peutz–Jeghersin oireyhtymä vaikuttaa altistavan IPMN-muutoksille, ja oireyhtymään liittyy myös yli satakertaiseksi kohonnut haimasyöpäriski. Sivutiehytmuotoinen IPMN ei itsenäisenä löydöksenä ole leikkauksen peruste. Muutosta on aiheellista seurata. Päätiehytmuotoisesta IPMN-muutoksesta kärsivällä potilaalla leikkaus on tarpeen, koska se on pahanlaatuinen 25–60 %:ssa tapauksissa. Molemmissa muodoissa muutoksen pahanlaatuistuminen on kuitenkin hidasta. IPMN lisää haimasyövän kehittymisen riskiä myös muussa haiman osassa kuin IPMN-muutoksen kohdalla. IPMN-muutosten yhteydessä esiintyy myös suurentunut riski muihin syöpätauteihin kuin haimasyöpään. Maha-, suolisto-, rinta- ja keuhkosyöpiä esiintyy yleisemmin IPMN-potilailla kuin muilla; mahasyövän riski voi kasvaa IPMN-potilailla jopa kymmenkertaiseksi.

## Lähteet
Ruotsin ralli 1991

**Ruotsin ralli 1991** (viralliselta nimeltään *40. International Swedish Rally*) oli rallin maailmanmestaruussarjan kilpailu kaudella 1991. Kilpailu järjestettiin 16. &ndash; 18. helmikuuta 1991. Kilpailu oli kauden toinen ja erikoiskokeiden yhteispituus oli .

Kilpailu kuului vain kuljettajien MM-sarjaan (ei valmistajien MM-sarjaan). Kilpailuun lähti 108 autokuntaa, joista 74 pääsi maaliin. 

## Tulokset

## Lähteet
Phase 10

**Phase 10** on Kenneth Johnsonin vuonna 1982 luoma korttipeli, jota myy Mattel, joka osti pelin oikeudet Fundex Gamesilta vuonna 2010. Se perustuu rommin muunnelmaan, joka tunnetaan nimellä sitoumusrommi. Peliä voi pelata kahdesta kuuteen henkilöä, ja siinä pelataan erikoispakalla, joka vastaa kahta tavallista korttipakkaa. Peli on nimetty sen kymmenen vaiheen mukaan, jotka pelaajan pitää suorittaa järjestyksessä voittaakseen.

## Säännöt
Ensin kullekin pelaajalle jaetaan kymmenen korttia ja jäljelle jäänyt pakka jää pelialueen keskelle nostopakaksi, jonka päällimmäinen kortti laitetaan kuvapuoli ylöspäin poistopakaksi nostopakan viereen. Jakajan vasemmalla puolella oleva pelaaja aloittaa ja peliä jatketaan myötäpäivään. Omalla vuorollaan pelaaja nostaa päällimmäisen kortin joko nosto- tai poistopakasta ja lopettaa vuoronsa laittamalla yhden korteistaan poistopakkaan. Kierroksella pelaaja yrittää saada oman vaiheensa suoritettua. Kierros päättyy, kun jonkun pelaajan kortit loppuvat. Kierroksen päätyttyä lasketaan pisteet. Jos pelaaja ei onnistu suorittamaan vaihetta loppuun ennen kierroksen päättymistä, hän yrittää suorittaa saman vaiheen seuraavalla kierroksella. Pelaajat eivät siis välttämättä suorita samaa vaihetta. Pelin voittaa pelaaja, joka onnistuu ensimmäisenä suorittamaan kaikki vaiheet. Tasatilanteessa pelin voittaa se, jolla on vähiten pisteitä. Jos on vieläkin tasapeli, pelaajat pelaavat uudelleen viimeisen eli kymmenennen vaiheen. Se, jonka kortit loppuvat ensin, voittaa.

### Vaiheet

### Pistelasku
Vain käteen jääneet kortit otetaan huomioon.
* 5 pistettä kustakin numerokortista 1-9.
* 10 pistettä kustakin numerokortista 10-12.
* 15 pistettä kustakin ohituskortista.
* 25 pistettä kustakin jokerista.

### Käsitteet
* **Sarja** muodostuu kahdesta tai useammasta samannumeroisesta kortista.
* **Suora** muodostuu neljästä tai useammasta kortista, joissa on peräkkäiset numerot välittämättä korttien väreistä.
* **Jokeria** voi käyttää minkä tahansa vaiheen suorittamisessa. Se voi olla mikä tahansa numero tai väri. Kun jokeri on pöydässä jonkun numeron tai värin sijasta, sitä ei voi vaihtaa korvattavaan korttiin ja käyttää muualla, vaan se pysyy samassa paikassa kierroksen loppuun asti. Jos jakaja aloittaa poistopakan jokerilla, ensimmäinen pelaaja saa nostaa sen käteensä. Jokeria ei voi käyttää ohituskorttina.
* **Ohituskorttilla** saa aiheutettua pelivuoron menetyksen haluamalleen pelaajalle. Sitä käytetään laittamalla se oman vuoron lopuksi poistopakkaan laittamatta mitään muuta korttia. Ohituskorttia ei voi käyttää apuna vaiheen suorittamisessa. Sitä ei voi nostaa poistopakasta. Sellaisen voi käyttää vain yhden vuorossa. Jos jakaja aloittaa poistopakan ohituskortilla, ensimmäinen pelaaja menettää vuoronsa.

## Muunnelmat
* Muuten kuin yllä, mutta pelaajat jatkavat kierroksen loputtua seuraavaan vaiheeseen saivatpa he suoritettua edellisen tai eivät. Pelin voittaa pelaaja, jolla on vähiten pisteitä viimeisen vaiheen jälkeen.
* Samoin kuin yllä, mutta pelaajat päättävät ennen pelin alkua, kuinka monta vaihetta on suoritettava pelin voittamiseen.
* Kuten yllä, mutta pelaajat pelaavat vain parilliset vaiheet.

## Lähteet
Korsikan ralli 1991

**Korsikan ralli 1991** (viralliselta nimeltään *35. Tour de Corse - Rallye de France*) oli rallin maailmanmestaruussarjan kilpailu kaudella 1991. Kilpailu järjestettiin 28. huhtikuuta &ndash; 1. toukokuuta 1991 Ajacciossa. Kilpailu oli kauden viides ja erikoiskokeiden yhteispituus oli .

Kilpailuun lähti 101 autokuntaa, joista 43 pääsi maaliin.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Teuvo Castrén

**Teuvo Aimo Johannes Castrén** (16. syyskuuta 1918 Tampere – 21. elokuuta 1991 Lund) oli suomalainen jääkiekkoilija, joka edusti Tampereen Ilvestä SM-sarjassa aikana 1934–1941 ja voitti kolme Suomen-mestaruutta. Pelipaikaltaan "Kassu" oli maalivahti. Hän osallistui Suomen jääkiekkomaajoukkueen ensimmäisiin MM-kisoihin vuonna 1939.

Castrénin ura päättyi äkillisesti kun hän loukkaantui jatkosodassa menettäen näkönsä. Castrén kouluttautui uudelleen ja muutti Ruotsiin, mutta piti edelleen säännöllisesti yhtä entisten pelikavereidensa kanssa. Hän myös vieraili kesämökillänsä Tampereella. Ruotsissa Castrén toimi arvostettuna fysioterapeuttina vaimonsa Marthan kanssa.

## Lähteet
Quinsac

**Quinsac** voi tarkoittaa seuraavia:

## Maantiede
* Quinsac, kunta Dordognen departementissa Ranskassa
* Quinsac, kunta Gironden departementissa Ranskassa
Michael Parkinson

**Michael Parkinson** (28. maaliskuuta 1935 Cudworth, South Yorkshire – 16. elokuuta 2023 Bray, Berkshire) oli brittiläinen toimittaja ja television keskusteluohjelmien juontaja. 

Parkinsonilla oli brittitelevisiossa oma keskusteluohjelma nimeltä *Parkinson* vuosina 1971–1982 ja uudelleen 1998–2007, valtaosan ajasta BBC:ssä mutta viimeiset kolme vuotta ITV-kanavalla. Välillä hän työskenteli 15 vuotta BBC:n radiokanavilla sekä Thames Television- ja Yorkshire Television -yhtiöissä. Hän ehti haastattella ystävällisen joviaaliin tyyliinsä paria tuhatta maailmantähteä ja muuta julkisuuden henkilöä.

Eteläisessä Yorkshiressä kaivosmiehen perheeseen syntynyt Parkinson aloitti uransa heti koulun jälkeen *[[The Guardian|Manchester Guardian]]* -lehdessä ja sitten Lontoon *[[Daily Express]]issä*. Hän palveli vuosina 1955–1957 Suezin kriisin lehdistöupseerina. 1960-luvulla hän työskenteli televisiossa, muun muassa BBC1:n ajankohtaisohjelmassa *Twenty-Four Hours* ja Granada TV:n elokuva-aiheisessa ohjelmasarjassa. 

Parkinson sai Brittiläisen imperiumin ritarikunnan komentajan arvon 2000 ja ritarin arvon 2008.

## Lähteet

## Aiheesta muualla
*Michael Parkinson collection, otteita haastatteluista vuosikymmenten varrelta, BBC Archive
Mitsuye Yamada

**Mitsuye Yamada** (o.s. *Yasutaka*; s. 5. heinäkuuta 1923 Fukuoka) on japanilaissyntyinen, vuonna 1955 Yhdysvaltain kansalaisuuden saanut runoilija.

Yamadan vanhemmilla oli asumislupa Yhdysvalloissa, ja tyttö muutti Seattleen palatessaan vanhempiensa kanssa maahan vuonna 1926. Yamadan isä työskenteli tulkkina. Perhe internoitiin Minidoka Relocation Centeriin Idahoon vuonna 1942, koska isää syytettiin virheellisesti vakoilusta. Yamada pääsi veljensä kanssa vapaaksi allekirjoitettuaan irtisanoutumisen lojaliteetista Japanille. Hän aloitti vuonna 1944 opiskelun Cincinnatin yliopistossa. Hän siirtyi sieltä New Yorkin yliopistoon, josta sai humanististen tieteiden kandidaatin arvon vuonna 1947. Yamada sai humanististen tieteiden maisterin arvon Chicagon yliopistosta vuonna 1953. Asuessaan Chicagossa Yamada tapasi taiteilija, tieteilijä Yoshikazu Yamadan, jonka kanssa meni naimisiin vuonna 1950. Pariskunta asui aluksi yhdessä Chicagossa ja siirtyi sitten Brooklyniin. Avioliitosta syntyi kaksi poikaa ja kaksi tytärtä. 1960-luvun puolessavälissä perhe siirtyi eteläiseen Kaliforniaan. Yamada aloitti siellä kirjallisuuden ja luovan kirjoittamisen opettamisen eri korkeakouluissa. Hän eteni sittemmin englannin kielen professoriksi Cypress Collegeen. 

Yamadan nuoruuden internointikokemuksesta tuli hänen ensimmäisen ja tunnetuimman kirjansa, *Camp Notesin* (1976) pääteema. Yamada on käsitellyt runoudessaan myös etnistä syrjintää ja väkivaltaa sekä feministisiä teemoja. Vuonna 1988 hän julkaisi teoksen *Desert Run: Poems and Stories* (1988). Nellie Wongin ja Merle Woon kanssa Yamada teki julkaisun *3 Asian American Writers Speak Out on Feminism* (2003). Vuodelta 1999 on Yamadan teos *Teaching Human Rights Awareness Through Poetry*. Vuonna 1991 hän oli mukana toimittamassa teosta *Sowing Ti Leaves: Writing by Multicultural Women*. Yamada osallistui Nellie Wongin kanssa dokumenttielokuvaan *Mitsuye and Nellie: Asian American Poets* (1981).

## Lähteet
Korsikan ralli 1992

**Korsikan ralli 1992** (viralliselta nimeltään *36. Tour de Corse - Rallye de France*) oli rallin maailmanmestaruussarjan kilpailu kaudella 1992. Kilpailu järjestettiin 3. &ndash; 6. toukokuuta 1992 Ajacciossa. Kilpailu oli kauden viides ja erikoiskokeiden yhteispituus oli  (suunniteltu pituus oli ).

Kilpailuun lähti 107 autokuntaa, joista 47 pääsi maaliin.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Kolumbian varapresidentti

**Kolumbian varapresidentti** on Kolumbian hallituksen toimeenpanoelimen toiseksi korkein virkamies Kolumbian presidentin jälkeen ja presidentin vallanperimysjärjestyksessä ensimmäinen. Kolumbian kansa valitsee kansanäänestyksellä epäsuorasti varapresidentin yhdessä presidentin kanssa neljän vuoden toimikaudeksi. Kolumbian perustuslain 102 artiklan muutoksen hyväksymisestä vuonna 1991 lähtien presidentti voi myös nimittää uuden varapresidentin täyttämään vapautunut virka, mikäli edellisen varapresidentin toimikausi on päättynyt virkavapauden, kuoleman, eroamisen tai erottamisen kautta. Varapresidentillä on ollut 1990-luvulta lähtien virallinen asuinpaikka Bogotán varapresidenttitalossa.

## Luettelo varapresidenteistä

## Lähteet
Alver

**Alver** on kunta Norjassa Vestlandin läänissä. Se perustettiin vuonna 2020 yhdistämällä aiemmat Lindåsin, Melandin ja Radøyn kunnat. Alverin maapinta-ala on 651 neliökilometriä ja asukasluku 29&nbsp;593 vuonna 2022. Sen hallinnollinen keskus on Knarvik.

## Talous
Norjan suurin öljynjalostamo ja Euroopan toiseksi vilkkain öljysatama Mongstad sijaitsee Alverin ja Austrheimin rajalla.

## Media
Paikallislehdet *[[Nordhordland]]* ja *[[Strilen]]* ilmestyvät kahdesti viikossa.

## Lähteet

## Aiheesta muualla

* Kunnan verkkosivut
Strilen

**Strilen** on norjalainen vuonna 1961 perustettu paikallislehti, jonka kotikunta on Alver. Se ilmestyy kahdesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut
Valkea kuin lumi

**Valkea kuin lumi** on Salla Simukan Lumikki-trilogian toinen osa. Romaani julkaistiin vuonna 2013 Tammen kustantamana. Kirjan päähenkilö Lumikki Andersson on lomalla Prahassa. Siellä hän tapaa nuoren naisen, Zelenkan, joka väittää olevan hänen isosiskonsa. Trilogian kolmas osa on *[[Musta kuin eebenpuu]]*.

Kirja on käännetty 34 kielelle, muun muassa bulgariaksi, espanjaksi, hollanniksi, japaniksi, ranskaksi ja venäjäksi. Maaliskuussa 2026 se oli neljänneksi käännetyin Suomen lasten ja nuorten kirjallisuuden teos.

Teos sai myönteisen arvion muun muassa *Savon Sanomissa* ja *Turun Sanomissa*.

## Lähteet